**תקנות פעילות ציבורית בתש"פ**

הפעילות הציבורית בקמפוס תתקיים בהתאם להוראות תקנון הפעילות הציבורית וכן בהתאם למפורט במסמך זה:

**כינוסים במתחם סגור**

ניתן לקיים פעילות במתחם סגור שאושרה במועדים הבאים - יום ראשון, 16:00-18:00, יום שני 16:00-18:00, יום רביעי 16:00-18:00.

הפעילות תתקיים באולם ספדיה או בכיתה קטנה שתוקצה לכך, בהתאם לאופי האירוע ובכפוף לזמינות.

פעם בשנה תא יכול לקיים אירוע באולם גדול יותר בכפוף לזמינות ולשיקול דעת האוניברסיטה.

טפסי הבקשה לאירוע יוגשו לפחות **48 שעות** לפני הפעילות המבוקשת ויכללו את כל הפרטים הנדרשים על פי התקנון.

נדרש אישור מראש גם לגבי כל פרסום המודיע על הפעילות.

לגבי מספר פעילויות מרבי ביום: בכל יום פעילות ניתן לקיים רק פעילות אחת מסוג כינוס או הפגנה.

**הפגנות**

ניתן לקיים הפגנה שאושרה במועדים הבאים - ביום שני, בהפסקות 11:45-12:15 / 13:45-14:15.

ביום רביעי, בהפסקת 13:45-14:15.

הפעילות תתקיים ב"כיכר ההפגנות".

טופס בקשה יוגש לפחות **48** שעות לפני המועד המתוכנן.

יש לרשום את נושא ההפגנה ולצרף סיסמאות וכרזות שיונפו.

**דוכנים**

ניתן להפעיל דוכן בימים ראשון עד חמישי , שעות 9:30-16:00. מיקום הדוכנים -רחבת ארומה.

ניתן לקיים **עד 2** דוכנים ביום.

יש להגיש את הבקשה לפחות **24** שעות לפני המועד המתוכנן, בצירוף כל החומר אותו מבקשים לחלק או להניח על הדוכן (כולל תמונות / שלטים וכו').

**כרוזים\***

ניתן לחלק כרוזים בימים ראשון עד חמישי, בהפסקות.

יש להגיש את הבקשה לפחות **24** שעות לפני המועד המבוקש, בצירוף הכרוז אותו מבקשים לחלק. חלוקת הכרוז תעשה בכניסה לבניינים (או חלקם, אם כך ייקבע).

\*כרוז = דף דו צדדי. חוברות, עיתונים, או עצומות אינם נחשבים כרוזים וניתן לחלקם בדוכן (לאחר קבלת אישור).

 **מודעות**

יש להגיש לאישור את המודעה אותה רוצים לתלות לפחות **24** שעות מראש. מודעות שאושרו ייתלו על גבי לוחות המודעות בבניין הראשי. הצבת והסרת המודעות - על ידי אנשי הדיקנאט בלבד.

פעילות ציבורית לא תתקיים במועדים הבאים:

* ב - 10 הימים הראשונים של כל סמסטר
* בחופשות לימודים
* בערבי שבת וחג
* בימי זיכרון ממלכתיים (וכן בימים שבין יום הזיכרון לחללי צה"ל ויום השואה)
* בזמן הכינוס השנתי של חבר נאמנים.